20. ΝΟΜΟΘΕΤ. ΔΙΑΤΑΓΜΑ υπ’ αριθ. 1114 της 14/18 Φεβρ. 1972 (ΦΕΚ Α΄ 27) Περί μη αποδόσεως και επιστροφής γενομένων κρατήσεων υπέρ του Δημοσίου και Τρίτων κατά την καταβολήν χρηματικών ποσών εκ των πιστώσεων του Προϋπολογισμού Δημοσίων Επενδύσεων. Άρθρ.1.-Αι μέχρι της ενάρξεως ισχύος του παρόντος γενόμεναι κρατήσεις υπέρ του Δημοσίου και τρίτων, κατά την καταβολήν χρηματικών ποσών εκ πιστώσεων του Προϋπολογισμού Δημοσίων Επενδύσεων δια προμηθείας, αμοιβάς μελετητών, εκτέλεσιν έργων, μισθώσεις ακινήτων, αμοιβάς προσωπικού και πάσας εν γένει τας δαπάνας εις βάρος τούτου, δεν αποδίδονται ουδ’ επιστρέφονται εφ’ όσον, μέχρι της ενάρξεως ισχύος του παρόντος, δεν επεδικάσθησαν αμετακλήτως αι περί τούτων απαιτήσεις. Σελ. 126,762(α) Τεύχος 459-Σελ. 2 Άρθρ.2.-Οι μέχρι της ενάρξεως ισχύος του παρόντος, καταβληθέντες δασμοί δι’ εισαγωγήν εφοδίων, ων η αξία επληρώθη εκ πιστώσεων του Προϋπολογισμού Δημοσίων Επενδύσεων, δεν επιστρέφονται, εφ’ όσον μέχρι της ενάρξεως ισχύος του παρόντος δεν επεδικάσθησαν αμετακλήτως αι περί των δασμών τούτων απαιτήσεις. Άρθρ.3.-Κρατήσεις υπέρ του Δημοσίου και τρίτων προβλεπόμεναι εις συμβάσεις εκτελέσεως έργων Δημοσίων Επενδύσεων υπό εκτέλεσιν κατά την δεκάτην τετάρτην Αυγ. 1970, δεν αποδίδονται, αλλά πραγματοποιούνται υπέρ των έργων. Άρθρ.4.-Αι διατάξεις του παρόντος έχουν εφαρμογήν επί πληρωμών Δαπανών Δημοσίων Επενδύσεων του Δημοσίου, Νομικών Προσώπων Δημοσίου Δικαίου, Δημοσίων Οργανισμών και Επιχειρήσεων, ως και Οργανισμών Τοπικής Αυτοδιοικήσεως. Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως, εκτός αν άλλως εν αυτώ ορίζεται. 25.Β.δ.20 Δημόσιες Επενδύσεις 